യേൽ സ്കൂൾ ഓഫ് മെഡിസിൻ

യേൽ സ്കൂൾ ഓഫ് മെഡിസിൻ അമേരിക്കൻ ഐക്യനാടുകളിലെ കണക്റ്റിക്കട്ട് സംസ്ഥാനത്ത് ന്യൂ ഹാവൻ നഗരത്തിൽ സ്ഥിതിചെയ്യുന്ന യേൽ സർവ്വകലാശാലയിലെ ഒരു ബിരുദ മെഡിക്കൽ സ്കൂളാണ്. 1810 ൽ യേൽ കോളേജിലെ മെഡിക്കൽ സ്ഥാപനമായി സ്ഥാപിതമായ ഇത് 1813 ൽ ഔപചാരികമായി ആരംഭിച്ചു.

യേൽ ന്യൂ ഹാവൻ ഹോസ്പിറ്റലാണ് സ്കൂളിന്റെ പ്രാഥമിക അധ്യാപന ആശുപത്രി. ചരിത്രപരമായ ശേഖരങ്ങൾക്ക് പേരുകേട്ട ഏറ്റവും വലിയ ആധുനിക മെഡിക്കൽ ലൈബ്രറികളിലൊന്നായ ഹാർവി കുഷിംഗ് / ജോൺ ഹേ വിറ്റ്നി മെഡിക്കൽ ലൈബ്രറിയുടെ ആസ്ഥാനമാണ് ഈ വിദ്യാലയം. 70 നാഷണൽ അക്കാദമി ഓഫ് സയൻസസ് അംഗങ്ങൾ, 47 നാഷണൽ അക്കാദമി ഓഫ് മെഡിസിൻ അംഗങ്ങൾ, 13 ഹോവാർഡ് ഹ്യൂസ് മെഡിക്കൽ ഇൻസ്റ്റിറ്റ്യൂട്ട് സൂക്ഷ്‌മ പരിശോധകൻ എന്നിവരടങ്ങിയതാണ് ഈ സ്ഥാപനത്തിന്റെ ഫാക്കൽറ്റി.

യു.എസ്. ന്യൂസ് & വേൾഡ് റിപ്പോർട്ടിന്റെ റാങ്കിംഗ് പ്രകാരം യേൽ സ്കൂൾ ഓഫ് മെഡിസിൻ നിലവിൽ രാജ്യത്തെ മികച്ച ഗവേഷണ സ്ഥാപനങ്ങളിൽ 15-ആം സ്ഥാനത്തും പ്രാഥമിക പരിചരണത്തിൽ 49-ാം സ്ഥാനത്തുമാണ്. വളരെ തിരഞ്ഞെടുക്കപ്പെട്ടതായ ഇവിടുത്തെ M.D. പ്രോഗ്രാമിനായി 2022 ലെ ക്ലാസുകളിലേയ്ക്കുള്ള 104 സീറ്റുകൾക്കായി 4,968 അപേക്ഷകളാണ് ലഭിച്ചത്. ക്ലാസിന്റെ ശരാശരി ജിപി‌എ 3.89 ഉം ശരാശരി MCAT 521 ഉം ആയിരുന്നു.

 അവലംബം